Ministru kabineta noteikumu projekta **„Medību saimniecības attīstības fonda nolikums”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai īstenotu Valsts kontroles likumības/lietderības revīzijas “Vai lauksaimniecības, meža un zivsaimniecības nozares nevalstiskajām organizācijām piešķirtie budžeta līdzekļi ir izmantoti lietderīgi?” lietas Nr.2.4.1-14/2018 ziņojumā ietvertos ieteikumus, nepieciešams izdarīt grozījumus Ministru kabineta 2013.gada 10.decembra noteikumos Nr.1455 „Medību saimniecības attīstības fonda nolikums” (turpmāk – noteikumi Nr.1455) reglamentētajā fonda administrēšanas kārtībā.Projekts stājas spēkā vienlaikus ar likumu „Par valsts budžetu 2021.gadam”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Medību likuma 31. panta ceturtā daļa un Lauksaimniecības un lauku attīstības likuma 5. panta septītā daļa.Valsts kontroles likumības/lietderības revīzijas “Vai lauksaimniecības, meža un zivsaimniecības nozares nevalstiskajām organizācijām piešķirtie budžeta līdzekļi ir izmantoti lietderīgi?” lietas Nr.2.4.1-14/2018 ziņojums un ieteikumu ieviešanas grafiks. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar noteikumu projektu tiks īstenoti šādi Valsts kontroles ieteikumi:* paredzēt projektu īstenotājiem iesniegt precīzas projektu tāmes un detalizētus noslēguma finanšu pārskatus, norādot pakalpojuma sniedzējus, rēķinu summas un darījuma būtību, kas ļauj izsekot plānotajam un izlietotajam finansējumam konkrētās pozīcijās;
* paredzēt projektu īstenotājiem iesniegt izdevumus apliecinošos dokumentus, tostarp par izlietoto līdzfinansējumu, vai izvērtēt iespēju finansējuma uzraudzību nodot Lauku atbalsta dienestam;
* pārskatīt finansējuma piešķiršanas nosacījumus, paredzot ierobežojumu projekta īstenošanu pilnībā nodot ārpakalpojumā vai pārliecinoties par šo pakalpojumu izdevumu pamatotību;
* pārvērtēt visu valsts atbalsta fondu finansējuma saņemšanas un uzraudzības nosacījumus un gadījumos, kad nepastāv objektīvi iemesli atšķirīgām pieejām, izstrādāt vienotus nosacījumus, piemēram, attiecībā uz iesniedzamajiem attaisnojuma dokumentiem un to pārbaudi, līdzfinansējumu, u.c.;
* izvērtēt iespēju gadījumos, kad projektu īstenošanu pilnā vai lielākajā apmērā nodrošina citi pakalpojumu sniedzēji, paredzēt papildu kontroles, lai pārliecinātos par izdevumu pamatotību.

Projektā ietvertie risinājumi, cik tas iespējams, sinhronizēti ar Zivju fonda un Meža attīstības fonda administrēšanu.Atbalstam pieteikto projektu iesniegumu un pārskatu iesniegšana Lauku atbalsta dienesta elektroniskās pieteikšanas sistēmā (EPS) nodrošina laikmetam atbilstošu informācijas apriti, kā arī adekvātu un detalizētu administratīvo un grāmatvedības izvērtēšanu. Projekts nemaina noteikumos Nr.1455 īstenoto praksi attiecībā uz Konsultatīvās padomes veidošanu un apstiprināšanu – projekta 13.punkts tiek īstenots, ļaujot izvirzīt pārstāvjus katrai konkrētai interešu grupai savā iekšienē, savstarpēji vienojoties. Ministrija izsludina pieteikšanos, nodrošina telpu un saņem deleģēto pārstāvju sarakstu.Projekta 20.punktā lietotais jēdziens „partnerības sastāvs” apzīmē situāciju, kad kopīgu mērķu sasniegšanā apvienojušās dažādu līmeņu organizācijas - valsts pārvaldes iestādes, zinātniskās institūcijas un /vai nevalstiskās organizācijas, izveidojot konkrētu apvienību. Partnerības sastāvs veidojas no jēdzieniem „partneri” un „sadarbība”. Sadarbība – sadarbība starp vismaz divām neatkarīgām pusēm, lai apmainītos ar zināšanām vai sasniegtu kopīgu mērķi, pamatojoties uz darba dalīšanu un kopīgi nosakot sadarbības projekta tvērumu, dodot ieguldījumu tā īstenošanā un dalot projekta risku un rezultātus. Sadarbības partneri – neatkarīgas līgumslēdzēju puses, kas savā starpā noslēgušas sadarbības līgumu par projekta īstenošanu un nodrošina efektīvu sadarbību. Piemēram, EIP-AGRI apvieno lauksaimniekus, pētniekus, lauksaimniecības uzņēmumus u. c., lai dalītos zināšanās, idejās un pieredzē, un kopīgi apzinātu šķēršļus un iespējas, kā arī rastu risinājumus. Pēdējos gados EIP-AGRI tīkls ir pulcējis cilvēkus no projektiem, kas saistīti ar tādām tēmām kā bioloģiskā lauksaimniecība, inovatīvas piegādes ķēdes, ūdens apsaimniekošana un bioekonomika.Medību saimniecības attīstības fonda padomes locekļi atbilstoši likuma “Par interešu konflikta novēršanu valsts amatpersonu darbībā” 4. pantā noteiktajam ir uzskatāmi par valsts amatpersonām un tiem ir saistoši visi minētajā likumā valsts amatpersonām noteiktie ierobežojumi un aizliegumi.Projekta 32.2.apakšpunktā minēto pieprasītā finansējuma nesamērīgumu un 32.4.apakšpunktā minēto lietderības apsvērumu plānots vērtēt atbilstoši Lauku atbalsta dienesta veiktās projektu iesniegumu administratīvās izvērtēšanas rezultātiem, to papildinot ar fonda konsultatīvās padomes un fonda padomes dalībnieku profesionālo pieredzi un intelektuālo potenciālu.Projektā nav paredzēta noteikumu Nr.1455 13. punktā paredzētā norma par līguma slēgšanu, lai samazinātu administratīvo slogu, un Lauku atbalsta dienesta un projekta īstenotāja tiesības un pienākumi paredzēti pašā normatīvajā aktā (skatīt projekta 35. punktu un 2.pielikumā iekļautos apliecinājuma nosacījumus). Stājoties spēkā projektam, spēku zaudēs Ministru kabineta 2013.gada 10.decembra noteikumi Nr.1455 „Medību saimniecības attīstības fonda nolikums”. |
| 3. | Projekta izstrādē iesaistītās institūcijas un publiskas personas kapitālsabiedrības  | Zemkopības ministrija, Valsts kontrole, Lauku atbalsta dienests, medniekus pārstāvošās nevalstiskās organizācijas. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Uzlabota Medību saimniecības attīstības fonda līdzekļu aprite un atvieglota administrēšana, izmantojot LAD elektroniskās sistēmas. Tiek atvieglota atbalsta saņemšana, vairs neietverot prasību par līgumu slēgšanu atbalsta saņemšanai |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija |  Tā kā fondam pieejamie finanšu līdzekļi ir salīdzinoši niecīgi *(141621,00 euro gadā)* un ikgadējā apritē ir tikai vidēji 12 projekti, fonda sekretariāta funkciju pildīšana, kā arī administrēšana un uzraudzība neprasa būtiskus cilvēkresursus, bet tiek īstenota kā viens no pienākumiem Meža departamenta vecākā referenta amatam. Tāpēc Lauku atbalsta dienests, atbilstoši Valsts kontroles ieteiktajam un projektā ietvertajam, ir apņēmies veikt fonda līdzekļu administrēšanu un uzraudzību esošo štata vietu un izmaksu ietvaros. Fonda sekretariāta funkcijas paliek Zemkopības ministrijai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts Zemkopības ministrijas tīmekļvietnes sadaļā "Sabiedrības līdzdalība", tādējādi informējot sabiedrību par projektu un dodot iespēju sabiedrībai līdzdarboties tiesību akta izstrādes procesā.  |
| 2. | Sabiedrības līdzdalība projekta izstrādē | Lai informētu sabiedrību par projektu un dotu iespēju izteikt par to viedokļus, projekts saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" no 2020. gada 25.maija līdz 2020.gada 8.jūnijam tika ievietots Zemkopības ministrijas tīmekļvietnē <https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-medibu-saimniecibas-attistibas-fo?id=916> un Valsts kancelejas tīmekļvietnē <https://www.mk.gov.lv/content/ministru-kabineta-diskusiju-dokumenti>. Komentāri netika saņemti. |
| 3. | Sabiedrības līdzdalības rezultāti | Ar projektu iepazīstinātas medniekus pārstāvošās nevalstiskās organizācijas (biedrība „Latvijas Mednieku asociācija” un biedrība „Latvijas Mednieku savienība”), kā arī 2020.gadā Medību saimniecības attīstības fonda atbalstīto projektu īstenotāji. Saņemtie priekšlikumi izvērtēti un pēc iespējas ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas un publiskās kapitālsabiedrības | Projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas, izņemot Lauku atbalsta dienesta iesaisti fonda projektu dokumentācijas apritē un administratīvajā izvērtēšanā. Jaunas institūcijas saistībā ar projekta izpildi netiek radītas, un projekts neparedz arī esošu institūciju likvidāciju vai reorganizāciju. Projekta izpilde tiks nodrošināta esošajās institūcijās ar tām pieejamiem resursiem esošā budžeta ietvaros. |
| 3. | Cita informācija | Nav. |

Zemkopības ministrs K.Gerhards

Bārs 67027554

janis.bars@zm.gov.lv